Document ID: /roh_data/filtered/fineweb-2-filterrobots_roh.jsonl.gz/43257

Ils missiunaris mangiabain da Tumegl
- Dumengia, 19.4.2020, 8:06
-
Emprima emissiun:
- Dumengia, 19.4.2020, 8:06, RTR
A Tumegl han archeologs scuvert in dals vegls ospizis cristians dal Grischun – e quel pareva er dad esser insatge sco in tempel da gourmet.
Tranter 1995 e 2011 ha il Servetsch archeologic dal Grischun scuvert a Tumegl perditgas architectonicas d'ina perioda da passa 1000 onns. Paucs cumplexs sacrals en Svizra èn perscrutads ozendi uschè bain sco Sogn Murezi a Tumegl.
Tranter mirs da quatter meters autezza, ossa d'animals e stgaglias da vaider han ils archeologs chattà ina baselgia dal settavel tschientaner ed uschia probablamain in dals centers da la cristianisaziun en il Grischun. Ils chats laschan supponer ch'ils clerichers e lur giasts n'han betg mo celebrà qua rituals liturgics, mabain er giudì tratgas exquisitas.
Quai èn be intginas da las conclusiuns che l'archeologa Ursina Jecklin-Tischhauser preschenta en sia dissertaziun cumparida questa primavaira. L'autura raquinta a Vita e cretta da sia lavur da detectiva, tge che buccas finas mangiavan avant 1500 onns e tge che las inscripziuns misteriusas vi da l'altar da Sogn Murezi tradeschan da la vita cristiana da lezzas uras.
Contribuziuns
-
Ursina Jecklin davart Sogn Murezi a Tumegl